b'\n_START_ARTICLE_\nH\xc3\xa9ctor Trujillo\n_START_SECTION_\n\xc5\xbdivljenjepis\n_START_PARAGRAPH_\nH\xc3\xa9ctor Trujillo je bil najmlaj\xc5\xa1i brat Rafaela Trujilla. Vzdevek\xc2\xa0\xc2\xbbNegro\xc2\xab\xc2\xa0(sl.\xc2\xa0\xc2\xbb\xc4\x8crni\xc2\xab) je prejel zaradi svoje temne polti. Potem, ko se je njegov brat Rafael povzpel na polo\xc5\xbeaj predsednika Dominikanske republike, se je Hector pridru\xc5\xbeil v vojski, kjer se je hitro povzdignil do naslova majorgenerala. Leta 1942 je nato postal\xc2\xa0\xc2\xbbDr\xc5\xbeavni sekretar za vojno in pomorstvo\xc2\xab.  Dve leti kasneje je prevzel naziv\xc2\xa0\xc2\xbbGeneral vojske\xc2\xab, ki je bil ustvarjen posebej zanj. Poleg svojega voja\xc5\xa1kega udejstvovanja je Hector tudi dejavno kopi\xc4\x8dil zemljo in denar. Kot znan \xc5\xbeenskar se je leta 1937 zaro\xc4\x8dil z Almo Mclaughlin, poro\xc4\x8dila pa sta se \xc5\xa1ele dve desetletji kasneje. _NEWLINE_Trujillo je v politi\xc4\x8dnem svetu bil izklju\xc4\x8dno marionetna figura svojega brata, ki je nad njim imel popoln nadzor. 16. avgusta 1952 je tako postal predsednik dr\xc5\xbeave, zaradi vladnih ro\xc5\xa1ad pa ga je brat zaprosil za odstop, ki je uraden postal 4. avgusta 1960.  19. oktobra 2002 je zaradi naravnih vzrokov v Miamiju umrl.'